In 1816 het Kamehameha opdrag gegee vir die ontwerp van ’n eie vlag om konflik te vermy. Hierdie vlag het die basis gevorm vir die huidige ontwerp. Dit vlag is waarskynlik ontwerp deur een va die kommandeurs van die Koninklike Hawaiise Vloot. Hulle was voormalige offisiere van die Britse Koninklike Vloot wat Kamehameha van raad voorsien het en die vlag is gebaseer op ’n vorm van die Britse vlootvlag. Daar is onenigheid oor die werklike ontwerper: dit kon òf Alexander Adams òf George Beckley gewees het. Die ontwerp was soortgelyk aan die vlag van die Britse Oos-Indiese Kompanjie wat in dié tyd gebruik is maar wat net rooi en wit bane gehad het. Kaptein Adams het hierdie vlag vir die eerste keer gebruik op ’n Hawaiise handelsending na China in 1817.
Britse Rooi vaandel, 1793 tot 1794
Union Jack (waarskynlik nie in 1801 opgedateer nie), 1794 tot 1816
Union Jack (gedurende die ), Februarie 1843 tot Julie 1843
Vorige weergawe van die huidige vlag, 1816 tot Februarie 1843 en Julie 1843 tot Mei 1845
Vlag van die VSA (na die omverwerping van die Koninkryk van Hawaii), Februarie 1893 tot April 1893
Vorige weergawe van die huidige vlag, 1896
Vorige alternatiewe vlag van Hawaii, 1898 tot 1959
Alternatiewe vlag van Hawaii
Ka Hae Hawaii-dagWysig
In 1990 het John D. Waihee III, goewerneur van Hawaii, 31 Julie as Ka Hae Hawaii-dag oftewel Hawaiiaanse Vlagdag verklaar. Sedertdien is dit elke jaar gevier.
Persoonlike standaard van koning Kalakaua
Persoonlike standaard van prinses Kaiulani
Vlagkaart van 1868
Hawaiise vlagkwilt van Waimea, voor 1918
Vlag van die Stad Honolulu
Vlag van die GoewerneurWysig
Die vlag wat deur die goewerneur van Hawaii gebruik word is ’n tweekleur in blou en rooi. Daar is agt wit vyfpuntige sterre in ’n sirkelvorm om die naam van die deelstaat (in hoofletters). Gedurende die tyd wat Hawaii ’n deelgebied van die VSA was, was die letters “TH” (vir “Territory of Hawaii”) in die middel van die vlag.
Standaard van die goewerneur voor 1959
Standaard van die goewerneur van Hawai’i
Daar word soms aanspraak gemaak dat die Kanaka Maoli (“ware mense” in Hawaiiaans) se vlag die oorspronklike vlag van die koninkryk van Hawai’i is. Vir sommiges simboliseer hierdie vlag die inheemse Hawaiianers omdat die huidige Hawaiiaanse vlag, ’n kombinasie van Britse en Amerikaanse simboliek, beelde van kolonialisme oproep. Die kleure is rooi, groen en geel en was volgens oorlewering Kamehameha se persoonlike vlag en is weer deur Kamehameha III ingevoer. Die sentrale ontwerp is ook teenwoordig in die amptelike wapenskild van die koninkryk van Hawaii.
Gene Simeona van Honolulu beweer dat hy die “oorspronklike” Hawaiiaanse groen, rooi en geel gestreepte vlag wat deur kaptein Lord George Paulet van die Britse vloot vernietig is toe hy in 1843 Hawaii vir vyf maande beset het, herskep het. Simeona sê dat ’n afstammeling van Paulet wat hy in 1999 op die gronde van Iolani-paleis ontmoet het, aan hom genoem het dat die huidige Hawaiiaanse vlag nie die oorspronklike is nie. Simeona sê hy het die ontwerp in die Hawaiiaanse Staatsargief opgespoor. Tot op datum is daar egter geen bewyse in Hawaiiaanse koerante, historiese optekenings of enige regeringsdokumentasie van daardie era vir Simeona se bewerings bevind nie. Daar is beweer dat die Jamaikaanse gewilde reggae-musiekbeweging die ooglopende invloed vir die vlag is.
In die middel van die vlag is ’n skild waarop ’n wapenskild van die kanaka maoli is en dit bestaan uit die koninklike kahili, die oorspronklike Hawaiiaanse koninklike standaard. Twee spane is gekruis oor hierdie kahili wat die reisende tradisies van die Hawaiiane en Kamehameha se Kānāwai Māmalahoe voorstel. Daar is nege bane, anders as die agt van die huidige staatsvlag van Hawaii, en elk stel ’n eiland van Hawaii voor. Dit is Hawaii, Maui, Kahoolawe, Lanai, Molokai, Oahu, Kauai, Niihau en Nihoa. Hoewel die laaste hiervan onbewoon was, was dit amptelik deel van die koninkryk van Hawaii gedurende die heerskappy van Kamehameha IV. Volgens die voorstaanders van hierdie vlag stel die groen die maka ’ainana (gewone burgers), die grond en goedheid voor; die rooi stel die konohiki (middelklas), genealogie en krag voor; en die geel stel die alii, geestelikheid en paraatheid op gevaar voor. Ander vlae en kleure is voorgestel maar selfs leiers van die Hawaiiaanse Soeweteiniteitsbeweging gebruik dikwels die huidige staatsvlag.
↑ 1,0 1,1 (en) "Hawaii: geskiedkundige vlae". Flags of the World. Besoek op 21 Mei 2019.
↑ (en) Naam en kentekens van Hawaii – Staatsvlag. Hawaii Staatsbiblioteek (1 Maart 2006). URL besoek op 25 Oktober 2007.
↑ (en) BBC, Januarie 2008
↑ 4,0 4,1 (en) Quaife, Milo; M.J. Weig; R.E. Appleman (1961). The History of the United States Flag. New York: Harper. p. 154. Besoek op 21 Mei 2019. AS1-onderhoud: Gebruik authors-parameter (link)
↑ (en) Henry Whalley Nicholson (1889). From sword to share: or a fortune in five years at Hawaii. W.H. Allen & Co. pp. 83–85. Besoek op 21 Mei 2019.
↑ (en) Howard M. Ballou (1906). The Reversal of the Hawaiian Flag. pp. 5–11. ISBN 0-8028-5088-X. Besoek op 21 Mei 2019.
↑ (en) Verklaring van die Hawaiiaanse Vlagdag. URL besoek op 26 Oktober 2007.[dooie skakel]
↑ (en) Naam en Kentekens van Hawaii – Goewerneursvlag. Hawaii Staatsbiblioteek (1 Maart 2006). URL besoek op 25 Oktober 2007.
↑ 9,0 9,1 9,2 (en) "'Oorspronklike' vlag lok debat uit". The Honolulu Advertiser. 12 Februarie 2001. Besoek op 21 Mei 2019.
↑ (en) Hawaiiaanse Soewereiniteit: Een van die oorspronklike Hawaiiaanse vlae: Die rooi, geel en groen Hawaiiaanse vlag.
↑ (en) "Hawaii Ko Aloha-vlag (V.S.)". CRW flag store web site. Besoek op 19 Julie 2009.
↑ (en) Hawaiiaanse Nasionale Vlag. Webblad van die Hawaiiaanse Koninkryk. URL besoek op 21 Mei 2019.
Wikimedia Commons bevat media in verband met Vlae van Hawaii.
(en) Hawaii by Flags of the World.
(en) "Flag of Hawaii". Encyclopædia Britannica. Besoek op 21 Mei 2019.
Ontsluit van "https://af.wikipedia.org/w/index.php?title=Vlag_van_Hawaii&oldid=1993078"
Last edited on 21 Mei 2019, at 18:30